Public procurement notice: Contract Notice
Published: 2022-04-01
Buyer: ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ (Τμήμα Διαγωνισμών & Συμβάσεων)
Country: GR
Contract type: Services
Procedure: Open procedure
CPV classification: 72500000
Estimated value: 348144 EUR
Submission deadline: 2022-05-05
Award criteria: Lowest price

Technical requirements: Διεθνής, ηλεκτρονικός, ανοικτός διαγωνισμός, για την παροχή υπηρεσιών Ενεργοποίησης – Επικαιροποίησης - Συντήρησης – Υποστήριξης των προϊόντων λογισμικού SAP  του ΟΠΣΔΠ του ΓΛΚ
Διεθνής, ηλεκτρονικός, ανοικτός διαγωνισμός, για την παροχή υπηρεσιών ΄΄Ενεργοποίηση – επικαιροποίηση - συντήρηση – υποστήριξη των προϊόντων λογισμικού SAP  του Ολοκληρωμένου Πληροφοριακού Συστήματος Δημοσιονομικής Πολιτικής του Γενικού Λογιστηρίου του Κράτους΄΄, CPV:  72500000-0 “Υπηρεσίες Πληροφορικής”, (α/α ΕΣΗΔΗΣ 158085), με κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής σε ΕΥΡΩ, για χρονικό διάστημα από την υπογραφή της σύμβασης μέχρι 31/12/2022., συνολικής προϋπολογισθείσας δαπάνης (συμπεριλαμβανομένου του δικαιώματος προαίρεσης) τριακοσίων σαράντα οκτώ χιλιάδων εκατόν σαράντα τεσσάρων  ευρώ (348.144,00 €), μη συμπεριλαμβανομένου Φ.Π.Α. 24%, ήτοι τετρακοσίων τριάντα μία χιλιάδες εξακόσια ενενήντα οκτώ ευρώ και πενήντα έξι λεπτών (431.698,56 €), συμπεριλαμβανομένου του αναλογούντος Φ.Π.Α. 24 και του δικαιώματος προαίρεσης.
Αντικείμενο της σύμβασης είναι η παροχή υπηρεσιών για την «Ενεργοποίηση – επικαιροποίηση - συντήρηση – υποστήριξη των προϊόντων λογισμικού SAP  του Ολοκληρωμένου Πληροφοριακού Συστήματος Δημοσιονομικής Πολιτικής του Γενικού Λογιστηρίου του Κράτους» ήτοι:
1.	Η ενεργοποίηση - επικαιροποίηση των προϊόντων λογισμικού SAP που κατέχει το Υπουργείο, όπως αναγράφονται στο Παράρτημα Ι της παρούσας, με δυνατότητα αναβάθμισης στο τελευταίο εμπορικά διαθέσιμο επίπεδο μέχρι την ημερομηνία υπογραφής της σύμβασης.
2.	H συντήρηση των ανωτέρω αδειών χρήσης λογισμικού SΑΡ και η παροχή υπηρεσιών τεχνικής υποστήριξης αυτών από την ημερομηνία υπογραφής της σύμβασης. Πιο συγκεκριμένα, μετά την ενεργοποίηση - επικαιροποίηση των αδειών χρήσης ξεκινά η περίοδος συντήρησης, κατά την οποία ο οικονομικός φορέας θα παρέχει Υπηρεσίες Τεχνικής Υποστήριξης με σκοπό τη διατήρηση των αδειών στο τελευταίο διαθέσιμο επίπεδο, την εξασφάλιση της καλής λειτουργίας των προϊόντων, την άμεση ανταπόκριση σε αναγγελίες προβλημάτων και την άμεση αποκατάσταση των βλαβών/ προβλημάτων των προϊόντων, τηρώντας πάντα τις απαιτήσεις επίλυσης προβλημάτων και διαθεσιμότητας όπως περιγράφονται στην παρούσα διακήρυξη.
Η σύμβαση διέπεται από δικαίωμα προαίρεσης, το οποίο συνίσταται στην παροχή υπηρεσιών εμπειρογνωμόνων του Οικονομικού Φορέα ή και του κατασκευαστή του λογισμικού SAP, διάρκειας έως ενενήντα (90) ανθρωποημερών και δύναται να ενεργοποιηθεί μετά από αίτημα της αρμόδιας υπηρεσίας της Γ.Γ.Π.Σ.Δ.Δ., κατά τη διάρκεια ισχύος της σύμβασης.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, ποσού 2% της εκτιμώμενης αξίας της σύμβασης εκτός ΦΠΑ, δηλαδή, έξι χιλιάδων εξακοσίων δύο ευρώ και ογδόντα οκτώ λεπτών (6.602,88€), σύμφωνα με το σχετικό υπόδειγμα της οικείας διακήρυξης.
Άσκηση επαγγελματικής δραστηριότητας συναφούς με το αντικείμενο της παρούσας σύμβασης, ως αναλυτικά περιγράφεται στο πλήρες τεύχος της οικείας διακήρυξης.
Οικονομική και χρηματοοικονομική επάρκεια, ως αναλυτικά περιγράφεται στο πλήρες τεύχος της οικείας διακήρυξης.
Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας και τα σχετικά με την τεχνική και επαγγελματική ικανότητα, να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς
Η διαδικτυακή πύλη www.promitheus.gov.gr του Ε.Σ.Η.Δ.Η.Σ, στο διαγωνισμό με συστημικό αριθμό α/α 158085.
Σε περίπτωση προσφυγής κατά πράξης της αναθέτουσας αρχής η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.

Eligibility requirements: Άσκηση επαγγελματικής δραστηριότητας συναφούς με το αντικείμενο της παρούσας σύμβασης, ως αναλυτικά περιγράφεται στο πλήρες τεύχος της οικείας διακήρυξης.

Award value: 348144